**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo životného prostredia Slovenskej republiky

**Špecifický cieľ: RSO2.4.** Podpora adaptácie na zmenu klímy a prevencie rizika katastrof a odolnosti s prihliadnutím na ekosystémové prístupy

**Opatrenie 2.4.4:** Preventívne opatrenia na ochranu pred povodňami viazané na vodný tok **(KF)**

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[1]](#footnote-1), ktorý bol vypracovaný riadiacim orgánom pre Program Slovensko 2021 – 2027 a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

**VECNÉ kritériÁ pre výber projektov**

Poskytovateľ môže ako vecné kritériá pre výber projektov stanoviť vylučujúce kritériá bodované kritériá a výberové kritériá.

**Vecné kritéria** pre výber dopytovo-orientovaných projektov[[2]](#footnote-2) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritéria sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |  |  |
| --- | --- | --- |
| **Vylučujúce kritériá** | | |
| **1. Súlad projektu s legislatívou, so strategickými a koncepčnými dokumentmi na úseku ochrany pred povodňami** | | |
| **Predmet posúdenia** | **Výsledok** | **Slovný komentár** |
| *V rámci aktivity* ***Preventívne opatrenia na ochranu pred povodňami viazané na vodný tok*** *a aktivity* ***Zvýšenie bezpečnosti vodných stavieb*** *sa posudzuje súlad projektu*     1. *s vymedzením rizík v Národnej stratégii riadenia rizík bezpečnostných hrozieb Slovenskej republiky.*   **Hodnotiaca otázka: Vzťahuje sa projekt k riziku, ktoré je definované v rámci Národnej stratégie riadenia rizík bezpečnostných hrozieb Slovenskej republiky?**   1. *s cieľmi Akčného plánu pre implementáciu Stratégie adaptácie SR na zmenu klímy, špecifickým cieľom 1 Ochrana, manažment a využívanie vôd.*   **Hodnotiaca otázka: Je projekt v súlade s Akčným plánom pre implementáciu Stratégie adaptácie SR na zmenu klímy,** *špecifickým cieľom 1 Ochrana, manažment a využívanie vôd***?**   1. *s cieľmi Koncepcie vodnej politiky Slovenskej republiky do roku 2030 s výhľadom do roku 2050, cieľom 1.3. Účinná ochrana pred povodňami, cieľom 2. 3. Ochrana majetku, zdravia a životov ľudí pred povodňami v aglomeráciách[[3]](#footnote-3) (relevantné pre aktivitu aktivity Preventívne opatrenia na ochranu pred povodňami viazané na vodný tok****)****,.*   **Hodnotiaca otázka: Je projekt v súlade s Koncepciou vodnej politiky Slovenskej republiky do roku 2030 s výhľadom do roku 2050, cieľom 1.3. Účinná ochrana pred povodňami, s cieľom 2. 3. Ochrana majetku, zdravia a životov ľudí pred povodňami v aglomeráciách?** | áno | *Projekt je v súlade*     1. *s vymedzením rizík v Národnej stratégii riadenia rizík bezpečnostných hrozieb Slovenskej republiky a* 2. *Akčným plánom pre implementáciu Stratégie adaptácie SR na zmenu klímy, špecifickým cieľom 1 Ochrana, manažment a využívanie vôd a* 3. *s Koncepciou vodnej politiky Slovenskej republiky do roku 2030 s výhľadom do roku 2050, cieľom 1.3. Účinná ochrana pred povodňami, cieľom 2.3 Ochrana majetku, zdravia a životov ľudí pred povodňami v aglomeráciách (relevantné pre aktivitu Preventívne opatrenia na ochranu pred povodňami viazané na vodný tok* |
| nie | *Projekt nie je v súlade*   1. *s vymedzením rizík v Národnej stratégii riadenia rizík bezpečnostných hrozieb Slovenskej republiky a/alebo* 2. *Akčným plánom pre implementáciu Stratégie adaptácie SR na zmenu klímy, špecifickým cieľom 1 Ochrana, manažment a využívanie vôd a/alebo* 3. *s Koncepciou vodnej politiky Slovenskej republiky do roku 2030 s výhľadom do roku 2050, cieľom 1.3. Účinná ochrana pred povodňami, cieľom 2.3 Ochrana majetku, zdravia a životov ľudí pred povodňami v aglomeráciách (relevantné pre aktivitu Preventívne opatrenia na ochranu pred povodňami viazané na vodný tok)* |
| **2. Zaradenie projektu pod relevantný typ aktivity** | | |
| **Predmet posúdenia** | **Výsledok** | **Slovný komentár** |
| *V rámci odborného hodnotenia odborný hodnotiteľ posúdi správne zaradenie predmetu projektu nasledovne: pod typ aktivity* ***Preventívne opatrenia na ochranu pred povodňami viazané na vodný tok*** *alebo typ aktivity* ***Zvýšenie bezpečnosti vodných stavieb.*** *Nesprávne zaradenie pod aktivitu nemá za následok nesplnenie podmienok odborného hodnotenia.*  **Hodnotiaca otázka: Je predmet projektu správne zaradený pod typ aktivity v zmysle vyhlásenej výzvy?**  *Zároveň v rámci odborného hodnotenia pri aktivite* ***Preventívne opatrenia na ochranu pred povodňami viazané na vodný tok*** *odborný hodnotiteľ posúdi , či ide o projekt, ktorý je realizovaný:*   * *prírode blízkymi opatreniami (resp. opatreniami zelenej a modrej infraštruktúry) a kombináciou týchto opatrení s technickou infraštruktúrou* * *technickými opatreniami*   **Hodnotiaca otázka: Akým spôsobom je realizovaný projekt?**  *Potreba overenia správneho zaradenia projektu z hľadiska jeho spôsobu realizácie vyplýva z nastavenia výberových kritérií.* Uvedená otázka nemá za následok vylúčenie projektu, ale iba priradenie k zodpovedajúcemu typu aktivity (a v prípade aktivity Preventívne opatrenia na ochranu pred povodňami viazané na vodný tok aj k zodpovedajúcemu typu opatrenia). | N/A | *Odborný hodnotiteľ určí zaradenie projektu pod typ aktivity v zmysle vyhlásenej výzvy:*  *Zároveň odborný hodnotiteľ určí zaradenie projektu pri aktivite* ***Preventívne opatrenia na ochranu pred povodňami viazané na vodný tok*** *v zmysle uvedených skupín*  *V rámci projektu:*  *ide o typ opatrenia, ktorý sa realizuje:*  *- prírode blízkymi opatreniami (resp. opatreniami zelenej a modrej infraštruktúry) a kombináciou týchto opatrení s technickou infraštruktúrou*  *- technickými opatreniami* |
| **3. Splnenie podmienok aktivít**  **Posudzuje sa podľa žiadateľom zvolenej aktivity** (v prípade ak projekt nezahŕňa niektorú z aktivít podľa výzvy, tak odborný hodnotiteľ v časti „výsledok“ aj v časti „slovný komentár“ uvedie „N/A“) | | |
| **3. A Súlad s platnými plánmi manažmentu povodňového rizika (len pre** *aktivitu* ***Preventívne opatrenia na ochranu pred povodňami viazané na vodný tok*)** | | |
| **Predmet posúdenia** | **Výsledok** | **Slovný komentár** |
| *Pri aktivite* ***Preventívne opatrenia na ochranu pred povodňami viazané na vodný tok*** *sa v rámci kritéria posudzuje či sa projekt realizuje v geografickej oblasti, v ktorej existuje potenciálne významné povodňové riziko alebo kde možno predpokladať jeho pravdepodobný výskyt v súlade s platnými plánmi manažmentu povodňového rizika (PMPR).*  *V prípade ak sa projekt realizuje mimo predmetnej geografickej oblasti, tak sa posudzuje, či navrhované opatrenie zabezpečí ochranu pred povodňami pre definovanú geografickú oblasť v súlade s platnými plánmi manažmentu povodňového rizika*  **Hodnotiaca otázka: Zabezpečí realizácia projektu ochranu pred povodňami v  geografickej oblasti, v ktorej existuje potenciálne významné povodňové riziko alebo kde možno predpokladať jeho pravdepodobný výskyt v****súlade s platným plánom manažmentu povodňového rizika v čiastkovom povodí?** | áno | *Realizované opatrenie, resp. opatrenia, na ochranu pred povodňami sa vzťahuje na konkrétnu geografickú oblasť, resp. oblasti (tzn., že sa realizuje v geografickej oblasti alebo má na ňu dopad), v ktorej bolo identifikované potenciálne významné povodňové riziko, alebo v ktorej možno predpokladať jeho výskyt v súlade so schválenými plánmi manažmentu povodňového rizika.* |
| nie | *Realizované opatrenie, resp. opatrenia, na ochranu pred povodňami sa nevzťahuje na konkrétnu geografickú oblasť, resp. oblasti (tzn., že sa realizuje mimo geografickej oblasti a nemá na ňu ani dopad), v ktorej bolo identifikované potenciálne významné povodňové riziko, alebo v ktorej možno predpokladať jeho výskyt v súlade so schválenými plánmi manažmentu povodňového rizika.* |
| **3. B Preukázanie ochrany pred povodňami na požadovanej úrovni prietoku (Q) vo vodnom toku (len pre** *aktivitu* ***Preventívne opatrenia na ochranu pred povodňami viazané na vodný tok*)** | | |
| **Predmet posúdenia** | **Výsledok** | **Slovný komentár** |
| *Pri aktivite* ***Preventívne opatrenia na ochranu pred povodňami viazané na vodný tok*** *sa posúdi, či realizáciou projektu sa zabezpečí ochrana pred povodňami minimálne na požadovanej úrovni prietoku (Q) vo vodnom toku v geografickej oblasti / resp. všetkých riešených geografických oblastiach podľa schválených plánov manažmentu povodňového rizika.*  **Hodnotiaca otázka: Je zabezpečená ochrana pred povodňami na požadovanej úrovni prietoku (Q) vo vodnom toku?**  *Pozn.: Požadovaná úroveň Q bude definovaná vo výzve v súlade s platnou dokumentáciou na vymedzenie geografických oblastí, v ktorých existuje potenciálne významné povodňové riziko alebo kde možno predpokladať jeho pravdepodobný výskyt* | áno | *Realizáciou projektu sa zabezpečí ochrana pred povodňami minimálne na požadovanej úrovni prietoku (Q).* |
| nie | *Realizáciou projektu sa nezabezpečí ochrana pred povodňami na požadovanej úrovni prietoku (Q).* |
| **3. C Zvýšenie ochrany pred povodňami formou preukázania zmenšenia rozsahu povodne zobrazeného záplavovou čiarou (len pre** *aktivitu* ***Preventívne opatrenia na ochranu pred povodňami viazané na vodný tok*)** | | |
| **Predmet posúdenia** | **Výsledok** | **Slovný komentár** |
| *Pri aktivite* ***Preventívne opatrenia na ochranu pred povodňami viazané na vodný tok*** *sa posúdi, či realizáciou projektu dôjde k zmenšeniu rozsahu povodne, ktorý je zobrazený záplavovou čiarou v danej geografickej oblasti.*  **Hodnotiaca otázka: Dochádza realizáciou projektu k***zmenšeniu rozsahu povodne, zobrazeného záplavovou čiarou***?** | áno | *Realizáciou projektu dôjde k zmenšeniu rozsahu povodne, ktorý je zobrazený záplavovou čiarou v danej geografickej oblasti.* |
| nie | *Realizáciou projektu nedôjde k zmenšeniu rozsahu povodne zobrazeného záplavovou čiarou v danej geografickej oblasti.* |
| **~~3~~. D Preventívne opatrenia na ochranu pred povodňami viazané na vodný tok realizované technickými (sivými) opatreniami (len pre** *aktivitu* ***Preventívne opatrenia na ochranu pred povodňami viazané na vodný tok*)** | | |
| **Predmet posúdenia** | **Výsledok** | **Slovný komentár** |
| *Ak v rámci aktivity* ***Preventívne opatrenia na ochranu pred povodňami viazané na vodný*** *tok* ***ide o projekt výlučne realizovaný technickými (sivými) opatreniami (resp. opatrením), overuje sa, či bolo preukázané, že boli posúdené alternatívne možnosti ochrany pred povodňami iným najmä prírode blízkym spôsobom.***  ***Hodnotiaca otázka: Bolo preukázané posúdenie alternatívnych možností ochrany pred povodňami?*** | áno | *V rámci ŽoNFP bola posúdená aj iná alternatíva, ktorú nie je možné na základe pomenovaných dôvodov realizovať* |
| nie | *V rámci ŽoNFP nebola posúdená žiadna iná alternatíva.* |
| **3. E Rekonštrukcia vodných stavieb za účelom zvýšenia ich bezpečnosti**  **(len pre** *aktivitu* ***Zvýšenie bezpečnosti vodných stavieb*)** | | |
| **Predmet posúdenia** | **Výsledok** | **Slovný komentár** |
| *Pri aktivite* ***Zvýšenie bezpečnosti vodných stavieb*** *sa v rámci kritéria posudzuje odôvodnenie rekonštrukcie vodnej stavby na základe hodnotenia bezpečnosti počas povodňových prietokov.*  **Hodnotiaca otázka: Vyplýva realizácia projektu zo zvýšenia povodňových prietokov oproti návrhovým prietokom vodnej stavby?** | áno | *Realizácia projektu vyplýva zo zmeny povodňových prietokov oproti návrhovým prietokom vodnej stavby..* |
| nie | *Realizácia projektu nevyplýva zo zmeny povodňových prietokov oproti návrhovým prietokom vodnej stavby.* |
| **4. Realizácia projektu** | | |
| **Predmet posúdenia** | **Výsledok** | **Slovný komentár** |
| *Posudzuje sa kvalitatívna úroveň navrhovaného technického riešenia projektu na základe stavebno-technickej projektovej dokumentácie.*  **Hodnotiaca otázka: Umožní navrhované technické riešenie aktivít projektu dosiahnutie cieľov projektu?** | áno | *Navrhované technické riešenie aktivít projektu umožní dosiahnutie cieľov projektu.* |
| nie | *Navrhované technické riešenie aktivít projektu neumožní dosiahnutie cieľov projektu.* |
| **5. Účelnosť a vecná oprávnenosť výdavkov projektu** | | |
| **Predmet posúdenia** | **Výsledok** | **Slovný komentár** |
| *Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/ nevyhnutné na realizáciu projektu).*  *Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.*  **Hodnotiaca otázka:**  **Je podiel oprávnených výdavkov na celkových žiadaných výdavkoch v požadovanej miere, t.j. v rozsahu 75,00 % a viac?** | áno | ***75,00 % a viac*** *finančnej hodnoty celkových žiadaných výdavkov projektu je* ***vecne oprávnených a zároveň účelných*** *vzhľadom k stanoveným cieľom a očakávaným výstupom projektu.* |
| nie | ***Menej ako 75,00 %*** *finančnej hodnoty celkových žiadaných výdavkov projektu je* ***vecne oprávnených a/alebo účelných*** *vzhľadom k stanoveným cieľom a očakávaným výstupom projektu.* |
| **6. Stanovenie merateľného ukazovateľa** | | |
| **Predmet posúdenia** | **Výsledok** | **Slovný komentár** |
| *Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.* | N/A | *Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia.* |

1. **Výberové kritériá**
2. **VÝBEROVÉ KRITÉRIÁ**
3. **Samostatné objektívne kritérium**

|  |  |
| --- | --- |
| **Samostatné objektívne kritérium** | |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| **Doplňujúce VK:** Zaradenie projektu pod aktivitu a v prípade aktivity ***Preventívne opatrenia na ochranu pred povodňami viazané na vodný tok aj zaradenie podľa priorizácie v súlade s PMPR a následne*** podľa spôsobu jej realizácie.  Základné VK: Príspevok projektu k príslušnému špecifickému cieľu P SK, ktorý je vyjadrený na základe princípu **Hodnota za peniaze** (HzP)  Rozlišovacie VK: Moment odoslania žiadosti o NFP (dátum a čas)  *Zdroj overenia pre základne VK: (Formulár ŽoNFP a príslušné prílohy, Hodnotiaci hárok, Kontrolný zoznam z predbežnej finančnej kontroly, ITMS)*  *Zdroj overenia pre rozlišovacie VK: (ITMS)* | Aplikovanie **doplňujúcich VK**:  **V prvom kroku** sa žiadosti o NFP zaradia do skupín podľa oprávnených aktivít.  Zároveň v rámci aktivity ***Preventívne opatrenia na ochranu pred povodňami viazané na vodný tok*** sa žiadosti o NFP zoradia do skupín podľa priorít **z hľadiska potreby riešenia príslušnej geografickej oblasti v súlade s Plánmi manažmentu povodňového rizika** (PMPR). Žiadostí o NFP sa usporiadajú do skupín z hľadiska priorizácie, a to od najviac prioritnej po najmenej prioritnú skupinu podľa PMPR.  \*v prípade ak v rámci žiadosti o NFP ide o projekt riešiaci dve a viac geografických oblastí v rôznych skupinách podľa priorizácie, na zaradenie do prioritnejšej skupiny postačuje, ak žiadosť o NFP bude riešiť aspoň jednu geografickú oblasť z prioritnejšej skupiny.  Následne sa v rámci prioritných skupín žiadosti o NFP zoradia podľa **spôsobu realizácie opatrenia** do dvoch skupín, a to na nasledovne:  **- skupina** - prírode blízke opatrenia (resp. opatrenia zelenej a modrej infraštruktúry) a kombinácia týchto opatrení s technickou infraštruktúrou  **- skupina** - technické opatrenia.  Žiadosti o NFP zaradené pod aktivitu ***Zvýšenie bezpečnosti vodných stavieb budú zaradené do poslednej skupiny.***  *Cieľom vytvorenia týchto skupín je prorizovať realizáciu prírode blízkych opatrení (resp. opatrenia zelenej a modrej infraštruktúry) a kombináciu týchto opatrení s technickou infraštruktúrou.*  **Aplikovanie základného VK:**  **V druhom kroku** sa v rámci každej skupiny aplikuje **základné VK** (princíp HzP).  Hodnota HzP sa vyjadruje ako pomer celkových oprávnených výdavkov na hlavné aktivity projektu v sume vyjadrenej bez DPH (COVHA) voči hodnote merateľného ukazovateľa projektu „***Populácia, ktorá využíva ochranné opatrenia proti povodniam****“* (osoby).  Spôsob výpočtu hodnoty HzP:  *(V procese aplikácie výberových kritérií vstupuje do výpočtu údaju HzP hodnota* *merateľného ukazovateľa potvrdená odborným hodnotiteľom a výška COV bez neoprávnených výdavkov stanovených v PFK.)*    **Aplikovanie rozlišovacieho VK:**  V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS, t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP.  Aplikáciou uvedených VK sa v rámci skupín určí poradie žiadostí o NFP, podľa ktorého sú žiadosti o NFP schvaľované až do výšky disponibilnej alokácie na výzvu. |

1. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-2)
3. Pod pojmom aglomerácia sa v tomto prípade nerozumie „aglomerácia“ v zmysle smernice 91/271/EHS o čistení komunálnych odpadových vôd, ale rozumie sa sídlo, resp. urbanizovaná krajina [↑](#footnote-ref-3)